ไบร์ท วชิรวิชญ์ ตื่นเต้น คั่นกู กระแสดีถูกจริตสายวาย
ฮอตติดลมบนไปเรียบร้อยแล้วสำหรับ หนุ่มไบร์ท-วชิรวิชญ์ ชีวอารี จากซีรีส์ดัง เพราะเราคู่กัน 2gether The Series หรือ #คั่นกู ทางช่อง GMM25 แฟนๆ ซีรีส์สายวายเกิดอาการ จิ้น แรงกับ หนุ่มวิน-เมธวิน โอภาสเอี่ยมขจร ยิ่งมีซีนสวีตๆแต่ละมุน ยิ่งทำให้กรี๊ดหนักแถม #คั่นกู มาแรงแซงทางโค้งจนติดเทรนด์ทวิตเตอร์ คนดังนั่งคุย คว้าไบร์ท หนุ่มมากความสามารถ มาเปิดใจกับ ความดัง เพียงข้ามคืน ยิ่งคัฟเวอร์เพลงของศิลปินดัง Jackson Wang ลงโซเชียล เลยได้รับความชื่นชมเก่งรอบด้านจริงๆกระแสซีรีส์ เพราะเราคู่กัน จนแฮชแท็กติดเทรนด์ทวิตรู้สึกยังไงบ้างตกใจมากๆ จริงๆอย่าว่าแต่ที่หนึ่งในโลกเลย แค่ในเมืองไทยผมก็นั่งลุ้นกันอยู่ ก็ดีใจครับ ความตั้งใจ ความทุ่มเทของทีมงาน นักแสดง สิ่งที่ออกมามันไม่สูญเปล่าตอนนี้กลายเป็นคู่จิ้นกับวินไปแล้ว นอกจอเราสนิทกันขนาดไหน ก็สนิทนะครับ เหมือนมีน้องอีกคน ด้วยความที่ผมเรียนสวนกุหลาบ ผมจะเป็นพวกรักพี่รักน้องอยู่แล้ว เหมือนมีน้องผู้ชายมาให้ดูแลเพิ่มอีกคน แล้วจริงๆวินก็เป็นคนไม่คีพลุคนะ จริงๆอันที่เป็นมุมตลกคนน่าจะเห็นกันมาเยอะแล้ว อ๊องๆของมัน คนน่าจะชอบเวลามันมึนๆวินกินเก่งมากจริงมั้ย จริงนะ เป็นคนมีความสุขกับการกินนะ เวลามีของอร่อยๆก็กิน เรื่องปริมาณไม่ใช่ปัญหา ปัญหาคือมีให้มันกินหรือเปล่า ถ้ามีมันก็กิน แฮปปี้กับการกิน น้องไม่ใช่คนกินยาก ไม่ต้องไปหาร้านคัดสรรดีๆกิน เอาเป็นว่ามีอะไรอร่อยๆใกล้มือมันก็จะกิน (หัวเราะ)กับฉากเลิฟซีนตอนเล่นเขินกันเองมั้ย มีแอบทำใจก่อนเล่นหรือเปล่าไม่มี ไม่ต้องทำใจ บางซีนเป็นเลิฟซีนไม่เขินก็มี ซีนที่มันดราม่าแล้วมีเลิฟซีนก็จะมีเขินครับ เขินไปตามบริบทของตัวละคร ซีนไหนเขินก็เขินจากซีรีส์เพราะเราคู่กันกระแสดีทำให้คนรู้จักเรามากขึ้น คนดูชอบที่เป็นตัวละคร ผมว่าด้วยคาแรกเตอร์สารวัตร มีความดึงดูด ด้วยความเป็นคนเงียบ เป็นคนมีโลกส่วนตัวสูง เป็นคนที่ให้ความสำคัญกับใครก็จะให้คนนั้นเยอะ มีเสน่ห์ ผมว่าคนน่าจะชื่นชอบจุดนี้ด้วยซีรีส์มาแรง ยอดไอจีเพิ่มมากขึ้นด้วย ทั้งดีใจและต้องระมัดระวังตัวมากขึ้น มีคนเห็นมากขึ้น หลายเพศ หลายๆกลุ่มคนเข้ามา หลายๆประเภท เราก็ต้องมีความรับผิดชอบกับสิ่งที่โพสต์มากขึ้นแต่ก็ดีใจด้วยที่มีคนชื่นชอบมากขึ้น จะพยายามโพสต์ ถ่ายรูปสวยๆเพิ่มมากขึ้น เป็นคนคิดก่อนเยอะอยู่แล้วแต่ต้องเยอะขึ้นอีก ตามประชากรที่เห็นเรามันเยอะมากขึ้น มีคนหลายประเภทมากขึ้นเราก็ต้องมองหลายๆมุมรับมือกับกระแสความดังที่เข้ามาอย่างรวดเร็วยังไงบ้างด้วยสถานการณ์โควิดด้วยแหละ ผมยังไม่ได้ไปไหนมาไหน เพราะคนยังอยู่บ้านกันอยู่แต่ถ้าหลังโควิด ผมว่าต้องปรับกันอีกรอบมันจะขนาดไหน ช่วงนี้ยังดี ใช้ชีวิตปกติ ยังไม่ได้เจอใครเพราะว่ายังไม่ได้ออกไปที่สาธารณะ เพราะเราเองทำงานแล้วรีบกลับบ้าน เซฟตัวเองด้วย เซฟคนอื่นด้วยไบร์ททำงานในวงการมา 8 ปีกว่า เราเรียนรู้อะไรจากวงการมาบ้างพูดไม่หมด (ทำท่าคิด) เยอะจริงๆ อย่างมุมมองการใช้ชีวิตของผมก็เปลี่ยนไป อย่างน้อยคนที่ต้องหาเงินใช้เองจะรู้ค่าของเงิน เงินมันหายาก จะใช้จ่ายอะไรต้องคิดเยอะๆ ได้ตรงนี้เยอะเลย รู้ว่าอะไรบางอย่าง ความสนุก ความอะไรบางอย่างมันต้องแลกคือแลกเพราะบางทีเราต้องทำงานไปด้วย จะเอาทุกอย่างในเวลาเดียวกันไม่ได้ มันจะต้องมีบางอย่างที่เราเสียสละหรือจัดการบางอย่าง ชีวิตที่มันเปลี่ยนไปเพราะเราทำงานแล้วการทำงาน วงการบันเทิงของไบร์ททำให้ความคิดเราโตกว่าอายุเยอะขึ้นมั้ย ไม่รู้โตขึ้นมั้ยมันเปลี่ยนไป ถ้าเรียนหนังสืออย่างเดียวเราคงไม่ได้คิดอะไรแบบนี้ด้วยความที่เราโตขึ้น ทำให้ความรับผิดชอบมากขึ้น การดูแลตัวเองมากขึ้นยังไงบ้าง มีช่วงนี้เริ่มที่จะดูแลตัวเองมากขึ้นจากคนไม่ทาครีม จากคนไม่ค่อยแต่งตัว เป็นคนชิลๆ แต่เดี๋ยวนี้เราต้องแต่งตัว ใส่ใจมากขึ้น ดูแลตัวเองมากขึ้น นอนมากขึ้น กินน้ำมากขึ้น เป็นอีกอย่างที่เพิ่มมาในชีวิตประจำวัน จะแตกต่างจากคนที่ไม่ได้ทำงานตรงนี้พอทำงานในวงการบันเทิงทำให้เราต้องมีสติ มีวินัยการทำงานเปลี่ยนไปขนาดไหนวินัยก็ต้องเพิ่มขึ้นด้วยครับ เพราะไม่ใช่เราคนเดียวแล้วแหละ ถ้าเราเรียนหนังสืออาจจะมีงานกลุ่มจริงแต่ไม่ได้เดือดร้อนใคร ไม่เหมือนเวลาเรามาถ่ายละคร เราไม่ตื่นคนเดียว ทำให้ถ่ายไม่ได้ พอทำงานความรับผิดชอบหน้าที่ของเรามันส่งผลกระทบเรื่องที่มันใหญ่ขึ้นเราก็ต้องมีความรับผิดชอบเพิ่มมากขึ้นเรามองอนาคตวงการบันเทิงเอาไว้ยังไงบ้าง ตามวัยครับ โตขึ้นพยายามหางานที่มันท้าทายตัวเองและพัฒนาตัวเองตลอด มีโอกาสเข้ามาจะได้รับ แพลนพัฒนาตัวเอง อยากทำไปเรื่อยๆ ถ้ายังมีคนจ้างให้เล่นอยู่ ถ้ามันมีบทอยากเล่นอยู่ก็ทำไปเรื่อยๆเราก้าวเข้ามาทำงานวงการบันเทิงเราได้อะไรกลับไปบ้างให้คุณภาพชีวิตที่ดีขึ้น ให้เพื่อนใหม่ๆด้วย ให้มุมมองที่แปลกใหม่เหมือนกัน ผมเป็นคนต่างจังหวัดด้วยแหละ พอเข้ามาตรงนี้ อยู่กรุงเทพฯทำให้เราได้เห็นอะไรแปลกใหม่ แตกต่างจากที่ตอนเด็กๆเยอะเหมือนกันตอนนี้ไบร์ทเป็นหัวหน้าครอบครัว ส่งตัวเองเรียนและให้แม่ออกจากงานเรามาดูแลแทน คือผมเห็นอะไรไม่ตรงกับที่บ้านค่อนข้างบ่อย รู้สึกว่าเราจะดื้อไม่ได้ ถ้าเรายังให้เค้าเลี้ยงดูเราอยู่ จะดื้อเราจะต้องรับผิดชอบอะไรด้วยตัวเองได้ ถ้าอยากมีความคิดเป็นของตัวเองก็จะต้องดูแลตัวเองให้ได้ด้วย มันไม่ใช่ ผมว่าจะดื้อเราจะต้องรับผิดชอบตัวเองให้ได้ด้วยแค่นั้น ผมเป็นคนรั้น ถ้าแม่ให้ผมทำในสิ่งที่ผมไม่อยากทำก็จะไม่ทำ สุดท้ายก็ต้องดูแลตัวเองให้ได้ด้วย และที่ให้แม่ลาออกจากงานเพราะงานของผมตอนนี้เริ่มดีขึ้น รายได้ที่ได้ก็เพียงพอที่จะดูแลเค้าได้ ในเมื่อเราทำงานไหวอยู่แล้วจะให้เค้าทำงานไปทำไมนอกจากเล่นละครเก่ง ร้องเพลง ก็เพราะ จริงๆเราชอบเพลงแนวไหนส่วนตัวเป็นคนฟังเพลงสบายๆ ชอบเพลงเบาๆ เพลงชิลๆ ฟังอยู่บ้านไปเรื่อยๆ ฟังแล้วกินข้าว ถ้าทำดนตรีคงแนวเพลงไหลๆ เรื่อยๆ ช้าๆ ที่คิดนะหากทำเพลงอยากเข้าไปมีส่วนร่วมดีไซน์การร้อง การทำเพลงขนาดไหน อยากครับ จริงๆเป็นคนชอบทำอะไรเองด้วย เล่นดนตรีอยากทำเองแต่ด้วยงาน ด้วยเวลาอาจจะต้องพึ่งพาเพลงของพี่ๆช่วยแต่งไปก่อน ยังไม่มีเวลา อนาคตมีเวลาเยอะขึ้นเก่งขึ้นอาจจะทำเองทั้งหมดล่าสุดไบร์ทคัฟเวอร์ของ แจ็คสัน หวัง ชอบๆ ดูยูทูบผมเป็นคนฟังเพลง ปกติผมจะปล่อยเพลงเล่นไปเรื่อยๆ เพราะว่าผมจะจำ เปิดบ่อยๆ ยังไม่รู้ร้องว่าอะไร ฟีลได้ มูฟได้ เจอเนื้อเพลงยิ่งชอบพอคัฟเวอร์ค่ายเพลงเข้ามาคอมเมนต์ชื่นชมเราด้วย ช่วงหลังๆหลายคนเลยที่พอเค้าเห็น เราร้องเพลงของศิลปินต่างชาติเหมือนเค้าเห็นมากดไลค์ คอมเมนต์ก็ตกใจเหมือนกัน เราเป็นติ่งคนนึง แล้วศิลปินที่เราชื่นชอบมากดไลค์ก็ดีใจ ตอนที่เค้ามาเมนต์ผม ผมช็อกนานเหมือนกัน มันเกินคาดเพราะจริงๆเราเป็นแค่แฟนคลับตอนนี้เรียนไปด้วยทำงานไปด้วยแบ่งเวลายังไงบ้างอะไรที่ไม่จำเป็นก็ตัดทิ้งเยอะขึ้น เวลาที่เพื่อนๆอาจจะได้ไปเที่ยว ได้ดูซีรีส์กันแต่เรามีทั้งงานและเรียนมาเบียดไปแค่นั้นเอง ก็ต้องเลือกแต่ไม่ใช่ว่าไม่มีเวลาพัก เราก็ต้องใช้ให้มันคุ้มเหลือเวลาพักให้มากที่สุดช่วงโควิดไบร์ทมีกิจกรรมอะไรที่ทำให้ไม่น่าเบื่อจริงๆผมเป็นคนติดห้องอยู่แล้วครับเลยไม่ค่อยเบื่อ ลองหาหนังใหม่ๆดู ลองเข้าเพจ อย่างเพื่อนผมบางคนทำอาหาร บางคนลุกขึ้นมาเต้นทั้งวัน ว่างๆทำแล้วมันได้สกิล ดีกับสุขภาพก็ลองทำกันดูหลังจากร่วมกิจกรรมดับไฟป่าเชียงใหม่ หลังจากนี้จะลุกขึ้นมาทำอะไรที่เป็นแนวการกุศลอีกมั้ย ทำเสื้อไว้กับแฟนคลับ เรากำหนดทำเสื้อมาพันตัว ตัวละ 350 บาท จะนำเงินส่วนนี้หักต้นทุน กำไร มอบให้มูลนิธิช้างด้วย เพราะได้รับผลกระทบจากโควิด นักท่องเที่ยวไม่มาเที่ยว จะได้นำเงินตรงนี้ไปซื้ออาหาร เมล็ดพันธุ์ ซื้ออะไรให้พี่ๆดูแลช้าง ซื้อพันธุ์พืชไปปลูก ก็ได้ 2 แสนกว่าๆ จะประกาศอีกทีนึงนิยามความสุขของไบร์ทคืออะไรผมไม่มีความสุขอะไรวุ่นวายขนาดนั้น บางทีการไปซุปเปอร์มาร์เกต ได้ซื้อของที่อยากจะกินบางทีมันก็แฮปปี้แล้ว เหมือนเด็กๆเข้าเซเว่นอยากกินอะไรก็จะหยิบโดยไม่ต้องมานั่งคิดว่ามันแพงหรือเปล่า มีเงินจ่ายหรือเปล่า ใช้ชีวิตง่ายๆ ชีวิตทุกช่วงไม่ได้มีดีตลอด มันมีดีมีร้ายอยู่แล้ว ใช้ชีวิตกับวันนี้มีปัญหาก็แก้ไข แก้ไม่ได้ก็ช่างมันอยู่กับปัจจุบัน พยายามมีความสุขกับทุกๆเหตุการณ์ที่เกิดขึ้นมีคนบอกความสุขที่มีค่าคือเราจะต้องเรียนรู้ความทุกข์มาก่อนจริงมั้ย อืม เหมือนกับเหตุการณ์เหตุการณ์นึงเรามองได้สองอย่าง เราจะทุกข์กับมันก็ได้ หรือจะมองเป็นความจริงและเรามีความสุขกับตัวเอง เหตุการณ์ที่มันเกิดขึ้นโศกเศร้า ปัญหาคืออะไร แก้สิ ถ้าแก้ไม่ได้ก็หาวิธีใหม่ แค่พยายามมีความสุขกับตัวเองไปด้วยไม่ต้องเอาอะไรมาเป็นเรื่องซีเรียสมุมมองความรักของไบร์ทในอดีตและปัจจุบันมันเหมือนหรือแตกต่างกันยังไงบ้างถ้าเทียบกับเด็กๆ มันต่างกันครับ เด็กๆผมเคยเป็นคนรักคนอื่นมาก รักตัวเองน้อยลง มันมีนะ เป็นฟีลอาจจะไม่ได้ทำร้ายใครหรอก อาจจะเป็นวัย แทนที่จะเป็นวัยทำงาน เป็นวัยที่เราเติบโต ถ้าการที่เรามีความรักทำให้เราเติบโตแล้วแข็งแรงมากขึ้นเราวางแผนมองอนาคตต่อจากนี้จะพยายามดูแลตัวเอง พยายามเป็นไบร์ทที่สดใส มีแรงทำงาน สร้างความสุขให้กับผู้คนไปนานๆ พัฒนาตัวเองไปเรื่อยๆ จะหาอะไรทำให้แฟนๆดูจะได้ไม่เบื่อกันครับ.ทีมข่าวบันเทิง
ฮอตติดลมบนไปเรียบร้อยแล้วสำหรับ หนุ่มไบร์ท-วชิรวิชญ์ ชีวอารี จากซีรีส์ดัง เพราะเราคู่กัน 2gether The Series หรือ #คั่นกู ทางช่อง GMM25
ไบร์ท วชิรวิชญ์,คนดังนั่งคุย,ซีรีส์วาย,เพราะเราคู่กัน 2 gether,วิน เมธวิน โอภาสเอี่ยมขจร,ติดเทรนด์ทวิตเตอร์,นิยาย,ดารา